zmena dávkovania liekov pri nízkom tlaku
Dobrý deň,ráno užívam Concor a Prestance5/5.Mávam nízky tlak 102/65,môžem užiť len  polovičku tabletky Prestance5/5?Lekárka má dovolenku.Dakujem
Dobrý deň,
ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev a iné.
V prípade výskytu ťažkostí ako je malátnosť, závraty a pod. navštívte zastupujúceho lekára, alebo ambulanciu pohotovostnej služby. Zmenu v dávkovaní liekov bez porady s lekárom neodporúčam.
Prajem pekný zvyšok dňa.
S pozdravom,
PharmDr. Anna Pacalajová